എംപിയെ തടഞ്ഞത് ജനാധിപത്യ വിരുദ്ധം: സി.പി. മാത്യു തൊടുപുഴ: മുല്ലപ്പെരിയാര് ഡാം സന്ദര്ശിക്കാനെത്തിയ ഡീന് കുര്യാക്കോസ് എംപിയെ തടഞ്ഞ പോലീസിന്റെ നടപടി ജനാധിപത്യവിരുദ്ധവും സര്ക്കാരിന്റെ ധാര്ഷ്ട്യവുമാണെന്നും ഇതിനെതിരേ പാര്ട്ടി രംഗത്തിറങ്ങുമെന്നും ഡിസിസി പ്രസിഡന്റ് സി. പി. മാത്യു പറഞ്ഞു. രാജീവ് ഭവനില് യുഡിഎഫ് തൊടുപുഴ നിയോജകമണ്ഡലം കമ്മിറ്റി ഉദ്ഘാടനം ചെയ്യുകയായിരുന്നു അദ്ദേഹം. യോഗത്തില് ചെയര്മാന് പി.എന്. സീതി അധ്യക്ഷത വഹിച്ചു. ഡീന് കുര്യാക്കോസ് എംപി, കെപിസിസി ജനറല് സെക്രട്ടറി അഡ്വ.എസ്. അശോകന്, യുഡിഎഫ് ജില്ലാ കണ്വീനര് പ്രഫ. എം. ജെ. ജേക്കബ്, മുസ്ലിം ലീഗ് ജില്ലാ പ്രസിഡന്റ് എം. എസ്. മുഹമ്മദ്, എന്. ഐ. ബെന്നി തുടങ്ങിയവര് പ്രസംഗിച്ചു. അഡ്വ. എസ്. അശോകനും സി. പി. മാത്യുവിനും യോഗത്തില് സ്വീകരണം നല്കി.